
ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 283 
Κέντρο Κληρονομικών Νόσων Αίματος (Κ.Κ.Ν.Α.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 27 του νόμου 2071/92 «Εκ¬ 
συγχρονισμός και Οργάνωση Συστήματος Υγείας» (ΦΕΚ 
123/τ.Α). 

2. Το άρθρο 29Α του Ν. 1558/1985, όπως προσετέθη 
με το άρθρο 27 του Ν. 2081/1992. 

3. Την αριθ. Υ.2009/20.5.1993 (ΦΕΚ 365/Β/93) από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στον 
Υφυπουργό Οικονομικών». 

4. Την αριθ. Υ. 1687/17.2.92, ΦΕΚ 104Β, Κοινή από¬ 
φαση του Πρωθυπουργού και Υπουργού Εθνικής Οικονο¬ 
μίας «Ανάθεση αρμοδιοτήτων Υπουργού Εθνικής Οικονο¬ 
μίας στον Υφυπουργό Κ. Δούση». 

5. Το γεγονός ότι από τις διατάξεις του παρόντος Π.Δ/ 
τος, ως προκύπτει και από την υπ’ αριθ. 11536/24.11.92 
βεβαίωση της Δ/νσης Οικονομικού του Υπουργείου 
Υγείας, Πρόνοιας και Κοινωνικών Ασφαλίσεων για το έτος 
1993, η δαπάνη σε βάρος του προϋπολογισμού υπολογί¬ 
ζεται σε δρχ. 36.000.000 περίπου για δε τα επόμενα οικο¬ 
νομικά έτη σε δρχ. 50.000.000 περίπου ετησίως. Η παρα¬ 
πάνω δαπάνη για το έτος 1993 θα αντιμετωπισθεί με Κρα¬ 
τική Επιχορήγηση που προβλέπεται από το άρθρο 27 παρ. 
2 του Ν. 2071 /92 και για την οποία έχει εγγράφει πίστωση 
στον Προϋπολογισμό έτους 1993 στο Φ.200 και Κ.Α. 
2544. 

6. Την αριθ. Υ. 1938/11 /12/92 (ΦΕΚ 727 τ.Β /92) από¬ 
φαση του Πρωθυπουργού και Υπουργού Υγείας, Πρόνοιας 
και Κοιν. Ασφαλίσεων «Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοινωνικών Ασφαλίσεων Ν. 
Αναστασόπουλο». 

7. Την υπ’ αριθμ. 338/26.5.1993 γνωμοδότηση του 
Συμβουλίου της Επικράτειας, με πρόταση του Υπουργού 


Προεδρίας της Κυβέρνησης, και των Υφυπουργών Εθνι¬ 
κής Οικονομίας, Οικονομικών και Υγείας, Πρόνοιας και 
Κοινωνικών Ασφαλίσεων, αποφασίζουμε: 

Αρθρο 1 
Έδρα - Σκοπός 

1. Το Κέντρο Κληρονομιών Νόσων Αίματος (Κ.Κ.Ν.Α.), 
που ιδρύθηκε με τις διατάξεις του άρθρου 27 του Νόμου 
2071/92 τ.Α’ ως Νομικό Πρόσωπο Ιδιωτικού Δικαίου με 
έδρα την Αθήνα, έχει ως σκοπό την αντιμετώπιση και πα¬ 
ρακολούθηση, συντονισμό και υποβοήθηση των ενερ¬ 
γειών για την πρόληψη της εξάπλωσης των κληρονομικών 
νοσημάτων του αίματος και τη θεραπευτική αντιμετώπιση 
αυτών. 

Αρθρο 2 

Αντικείμενο - Αρμοδιότητες 

1. Το Κ.Κ.Ν.Α. εισηγείται προς τον Υπουργό Υγείας, 
Πρόνοιας και Κοινωνικών Ασφαλίσεων τη διαμόρφωση της 
Εθνικής πολιτικής την αντιμετώπιση των κλινικά σοβαρών 
μορφών της μεσογειακής αναιμίας, το συνδυασμό των 
ανωτέρω μορφών της μεσογειακής αναιμίας με άλλες πα¬ 
θήσεις, καθώς και των σοβαρών μορφών των αιμορραγι- 
κών διαθέσεων. 

2. Καταρτίζει προγράμματα για την ενημέρωση, πρό¬ 
ληψη, περίθαλψη, νοσηλεία και την κοινωνική και ψυχο¬ 
λογική υποστήριξη των ασθενών. 

3. Εισηγείται στο Υπουργείο Υγείας, Πρόνοιας και Κοι¬ 
νωνικών Ασφαλίσεων τη χρηματοδότηση σχετικών ερευ¬ 
νητικών προγραμμάτων. 

4. Έχει την ευθύνη για την παρακολούθηση της πορείας 
της συχνότητας των νοσημάτων αυτών, συλλέγοντας και 
αξιολογώντας επιδημιολογικά δεδομένα με κάθε πρό¬ 
σφορο μέσο. 

5. Ενεργεί καθ' οιονδήποτε τρόπο έρευνα, χωρίς να 
υποκαθιστά άλλα αρμόδια όργανα ή πρόσωπα. 

6. Συνεργάζεται με τις κρατικές υπηρεσίες, ερευνητικά 
ιδρύματα και οργανισμούς της ημεδαπής και αλλοδαπής 
που έχουν δραστηριότητες παρόμοιες προς αυτές του κέ¬ 
ντρου. 

7. Οργανώνει συνέδρια, διαλέξεις, ανακοινώσεις και 
κάθε είδους σχετική επιστημονική ή ερευνητική και εκδο¬ 
τική δραστηριότητα. 

8. Ενημερώνει τον πληθυσμό με κάθε πρόσφορο μέσο. 

9. Εισηγείται προς το Υπουργείο Υγείας, Πρόνοιας και 
Κοινωνικών Ασφαλίσεων την παροχή υποτροφιών για με¬ 
τεκπαίδευση ιατρικού ή άλλου προσωπικού, στο εσωτε- 

ρικό ή εξωτερικό, σε θέματα σχετικά με το αντικείμενο 
του Κ.Κ.Ν.Α. 

Άρθρο 3 

Σύνθεση - Αρμοδιότητες 
Διοικητικό Συμβούλιο 

1. Το Κ.Κ.Ν.Α. διοικείται από θμελές Διοικητικό Συμ¬ 
βούλιο, το οποίο συγκροτείται με απόφαση του Υπουργού 
Υγείας, Πρόνοιας και Κοινωνικών Ασφαλίσεων, με 3ετή 
θητεία, και αποτελείται από: 

α. Πέντε (5) επιστήμονες εγνωσμένου κύρους της ιατρι¬ 
κής ή άλλους, με εμπειρία στην αντιμετώπιση των αιματο¬ 
λογικών γενετικών νοσημάτων. 

β. Το Δ/ντή της αρμόδιας Δ/νσης ή το νόμιμο αναπλη¬ 
ρωτή του Υπουργείου Υγείας, Πρόνοιας και Κοινωνικών 
Ασφαλίσεων. 

γ. Έναν (1) εκπρόσωπο του Πανελληνίου Ιατρικού Συλ¬ 
λόγου, που προτείνεται από αυτόν. 

δ. Έναν (1) εκπρόσωπο της Πανελληνίου Ομοσπονδίας 
Συλλόγων Μεσογειακής Αναιμίας, που προτείνεται από 
αυτή. 

ε. Έναν (1) εκπρόσωπο της Πανελληνίου Ομοσπονδίας 
των αιμορροφιλικών. 

Με την ίδια απόφαση, ο Υπουργός Υγείας, Πρόνοιας και 
Κοινωνικών Ασφαλίσεων ορίζει τον πρόεδρο και τον αντι¬ 
πρόεδρο του Διοικητικού Συμβουλίου. Για κάθε τακτικό 
μέλος ορίζεται και ένα αναπληρωματικό. 

2. Το Δ.Σ. του Κ.Κ.Ν.Α. έχει τις εξής αρμοδιότητες: 
α. Χαράσσει τη γενική πολιτικής επιστημονικής δραστη¬ 
ριότητας του κέντρου. 

β. Αποφασίζει για κάθε θέμα που αφορά τη διοίκηση και 
διαχείριση της περιουσίας, των πόρων και των δαπανών 
του Νομικού Προσώπου, τη δραστηριότητά του και την εν 
γένει λήψη αποφάσεων και μέτρων, για την εκπλήρωση 
του σκοπού και του αντικειμένου του. 
γ. Προβαίνει στη σύσταση επιστημονικών επιτροπών, 
δ. Συντάσσει και τροποποιεί τον εσωτερικό κανονισμό 
λειτουργίας του Κ.Κ.Ν.Α. 

ε. Εγκρίνει την ανάληψη εκτελέσεως από το κέντρο 
ερευνητικών προγραμμάτων. 

στ. Το Δ.Σ. μπορεί να εγείρει αγωγές, να ασκεί τακτικά 
και έκτακτα ένδικα μέσα, να συνάπτει συμβάσεις πάσης 
φύσεως, να μισθώνει και εκμισθώνει ακίνητα και να απο¬ 
φασίζει και πράττει κάθε τι αναγκαίο για την απρόσκοπτη 
λειτουργία του νομικού προσώπου. 

ζ. Εγκρίνει τον προϋπολογισμό και απολογισμό και κα¬ 
τανέμει τις πιστώσεις. 

η. Προσλαμβάνει και απολύει το πάσης φύσεως προσω¬ 
πικό. 

3. Τα μέλη του Δ.Σ. μπορεί να συμμετέχουν στις επιστη¬ 
μονικές επιτροπές. 

4. Το Δ.Σ. του Κ.Κ.Ν.Α. συνεδριάζει με πρόσκληση του 
προέδρου του, τακτικώς μεν μία φορά το μήνα, εκτάκτως 
δε όσες φορές κριθεί αναγκαίο από τον Πρόεδρο. Σε πε¬ 
ρίπτωση αδράνειας του προέδρου μπορούν να ζητήσουν 
εγγράφως τέσσερα μέλη του Δ.Σ. του Κ.Κ.Ν.Α. τη σύ¬ 
γκληση του Δ.Σ. από τον πρόεδρο ή τον Υπουργό Υγείας, 
Πρόνοιας και Κοινωνικών Ασφαλίσεων. 

5. Το Δ.Σ. βρίσκεται σε απαρτία, όταν είναι παρόντα πέ¬ 
ντε (5) τουλάχιστον από τα μέλη του. Οι αποφάσεις λαμ- 
βάνονται με απόλυτη πλειοψηφία των παρόντων, σε περί¬ 
πτωση δε ισοψηφίας, υπερισχύει η ψήφος του προέδρου. 
Κατά τις συνεδριάσεις, κρατούνται πρακτικά, τα οποία 
υπογράφονται από όλα τα παριστάμενα μέλη, με μνεία των 
τυχόν μειοψηφιών, καθώς και της αιτιολόγησης αυτών. 

6. Χρέη εισηγητή προς το Δ.Σ. εκτελεί ο Πρόεδρος ή ο 
Αντιπρόεδρος ή άλλο μέλος το οποίο ορίζεται από τον 


Πρόεδρο. 

7. Τα μέλη του Δ.Σ. ειδοποιούνται εγγράφως τουλάχι¬ 
στον τρεις (3) εργάσιμες ημέρες νωρίτερα από την ημερο¬ 
μηνία της συνεδριάσεως, εκτός αν πρόκειται για έκτακτη 
συνεδρίαση, οπότε η προθεσμία μπορεί να συντέμνεται, η 
δε πρόσκληση μπορεί να είναι και τηλεφωνική. Σε περί¬ 
πτωση κωλύματος ή απουσίας του προέδρου, αντικαθιστά 
αυτόν ο αντιπρόεδρος. 

8. Στα μέλη του Δ.Σ. του κέντρου καταβάλλεται αποζη¬ 
μίωση κατά συνεδρίαση, που καθορίζεται με απόφαση 
των Υπουργών Οικονομικών και Υγείας, Πρόνοιας και Κοι¬ 
νωνικών Ασφαλίσεων. 

Άρθρο 4 

Αρμοδιότητες Προέδρου του Δ.Σ. του Κ.Κ.Ν.Α. 

1. Ο Πρόεδρος του Δ.Σ. του Κ.Κ.Ν.Α. έχει τις εξής αρ¬ 
μοδιότητες: 

α. Συγκαλεί το Δ.Σ., προεδρεύει αυτού και μεριμνά για 
την εφαρμογή των αποφάσεών του. 

β. Προΐσταται διοικητικώς όλων των υπηρεσιών και λοι¬ 
πών οργανικών μονάδων του Κέντρου, για τη διεύθυνση, 
οργάνωση, συντονισμό και καθοδήγηση του εκτελουμέ- 
νου έργου. 

γ. Υπογράφει τις σχετικές συμβάσεις εργασίας ή έργου 
των προσλαμβανομένων με αποφάσεις του Δ.Σ. 

δ. Κατανέμει το πάσης φύσεως προσωπικό του Κέ¬ 
ντρου, κατόπιν αποφάσεως του Δ.Σ. 

ε. Δύναται να παρίσταται στις συνεδριάσεις των Επιστη¬ 
μονικών Επιτροπών. 

στ. Υπογράφει τις σχετικές συμβάσεις, αναλήψεις, 
εκτελέσεις ερευνητικών έργων ή ετέρων έργων για λογα¬ 
ριασμό τρίτων, σύμφωνα με σχετικές αποφάσεις του Δ.Σ. 

ζ. Εκπροσωπεί το κέντρο δικαστικώς και εξωδίκως ενώ¬ 
πιον κάθε αρχής και ιδιωτών. 

η. Εντέλλεται τις πάσης φύσεως δαπάνες, μετά από 
απόφαση του Δ.Σ. 

θ. Αποφασίζει για τις πάσης φύσεως υπηρεσιακές μετα¬ 
βολές του προσωπικού του κέντρου και εγκρίνει μετακινή¬ 
σεις αυτού για εκτέλεση υπηρεσίας στο εσωτερικό και 
εξωτερικό μετά από απόφαση του Δ.Σ. Την εισήγηση μπο¬ 
ρεί να κάνει ο ίδιος ή ο διευθυντής. 

2.0 πρόεδρος με απόφαση του Δ.Σ. μπορεί να εκχωρή¬ 
σει μέρος των από αυτόν ασκουμένων αρμοδιοτήτων στον 
αντιπρόεδρο ή στο διευθυντή του κέντρου. 

Άρθρο 5 

Πόροι του Κ.Κ.Ν.Α. 

Πόροι για την κάλυψη των δαπανών λειτουργίας του 
Κ.Κ.Ν.Α. είναι: 

1. Κρατική επιχορήγηση από τον τακτικό προϋπολογι¬ 
σμό του Υπουργείου Υγείας, Πρόνοιας και Κοινωνικών 
Ασφαλίσεων και από το πρόγραμμα δημοσίων επενδύ¬ 
σεων. 

2. Δωρεές, κληροδοτήματα και κάθε άλλη επιχορήγηση 
από τρίτους. 

3. Έσοδα από τυχόν παροχή υπηρεσιών. 

Άρθρο 6 

Εποπτεία - Διαχείριση - Διαχειριστικός έλεγχος 

1. Η εποπτεία λειτουργίας και διοικήσεως του Κ.Κ.Ν.Α. 
ασκείται από τον Υπουργό Υγείας, Πρόνοιας και Κοινωνι¬ 
κών Ασφαλίσεων και περιλαμβάνει: 

α. Το διορισμό του Διοικητικού Συμβουλίου κατά το άρ¬ 
θρο 3 του παρόντος, 
β. Την έγκριση του απολογισμού και 
γ. Την άσκηση διαχειριστικού ελέγχου. 

2. Κάθε χρόνο γίνεται έλεγχος της οικονομικής διαχείρι¬ 
σης του Κ.Κ.Ν.Α. του προηγουμένου χρόνου από δύο ορ¬ 
κωτούς ελεγκτές που ορίζονται από το Σώμα Ορκωτών 
Ελεγκτών μετά από αίτηση του Διοικητικού Συμβουλίου 
του Κ.Κ.Ν.Α. Η έκθεση του πορίσματος του ελέγχου κοι¬ 
νοποιείται στον εποπτεύοντα Υπουργό σε ένα μήνα από 
την υποβολή της στο Κ.Κ.Ν.Α. Ο Υπουργός δύναται οπο¬ 
τεδήποτε να διατάξει έκτακτο έλεγχο οικονομικής διαχεί¬ 
ρισης του Κ.Κ.Ν.Α. Οι δαπάνες ελέγχου βαρύνουν το 
Κ.Κ.Ν.Α. 

Αρθρο 7 

Σύσταση Υπηρεσίας - Αρμοδιότητες 

Στο Κ.Κ.Ν.Α. συνιστάται υπηρεσία Διοικητικής και Επι¬ 
στημονικής Υποστήριξης Αρμοδιότητες της υπηρεσίας εί¬ 
ναι η παροχή της αναγκαίας Διοικητικής και Επιστημονικής 
υποστήριξης απαραιτήτου για την απρόσκοπτη και αποδο¬ 
τική λειτουργία του Κ.Κ.Ν.Α., ο προγραμματισμός, η εξα¬ 
σφάλιση και η διαχείριση των Οικονομικών πόρων και των 
υλικών μέσων του Κ.Κ.Ν.Α. 

Ο χειρισμός όλων των θεμάτων υπηρεσιακής και μισθο- 
λογικής κατάστασης του προσωπικού, η τήρηση γενικού 
πρωτοκόλλου και αρχείου ως και η διακίνηση της αλληλο¬ 
γραφίας. 

Αρθρο 8 
Προσωπικό 

1. Για τη στελέχωση της υπηρεσίας Διοικητικής και Επι¬ 
στημονικής Υποστήριξης συνιστώνται οι εξής θέσεις προ¬ 
σωπικού με σύμβαση ιδιωτικού δικαίου, ορισμένου ή αορί¬ 
στου χρόνου, μερικής ή πλήρους απασχολήσεως, σύμ¬ 
φωνα με τις κείμενες διατάξεις και διέπονται από τον εσω¬ 
τερικό κανονισμό του Κ.Κ.Ν.Α. Η σύμβαση του προσωπι¬ 
κού που προσλαμβάνεται για ορισμένο χρόνο μπορεί να 
παρατείνεται για ίσο χρονικό διάστημα, εφ’ όσον κριθεί ότι 
εξεπλήρωσε επιτυχώς τα καθήκοντά του και υπάρχουν 
σχετικές ανάγκες. 

α. Μία (1) θέση της Κατηγορίας ΠΕ Διευθυντού, του 
κλάδου ΠΕ Διοικητικού ή ΠΕ Ιατρών ειδικοτήτων. Προσό¬ 
ντα διορισμού για τη θέση Διευθυντού είναι τα προβλεπό- 
μενα από τα άρθρα 3 και 8 του Π.Δ/τος 194/88 (τ.Α’ 84) 
και καλή γνώση τουλάχιστον μιας ξένης γλώσσας κατά 
προτίμηση Αγγλικής. 

β. Δύο (2) θέσεις ΠΕ συνεργατών, Ιατρών ή Βιολόγων ή 
Βιοχημικών. 

Προσόντα διορισμού ορίζονται τα προβλεπόμενα στα 
άρθρα 2 και 8 του Π.Δ. 194/88 (τ.Α* 84/88) και καλή 
γνώση μιας ξένης γλώσσας κατά προτίμηση Αγγλικής. 

γ. Μία (1) θέση ΠΕ ψυχολόγων. Προσόν διορισμού ορί¬ 
ζεται πτυχίο Ψυχολογίας ΑΕΙ της ημεδαπής ή ισότιμο πτυ¬ 
χίο αλλοδαπής και άδεια ασκήσεως επαγγέλματος. 

δ. Μία (1) θέση κλάδου ΤΕ Κοινωνικής εργασίας. 

ε. Μία (1) θέση ΤΕ επισκεπτών υγείας. 

στ. Δύο (2) θέσεις ΔΕ Διοικητικού. 

ζ. Δύο (2) θέσεις ΔΕ Προσωπικού Η/Υ. 

2. Προσόντα διορισμού στις ανωτέρω θέσεις, όπου δεν 
προβλέπονται ορίζονται τα κατά περίπτωση ειδικότητας 
προβλεπόμενα από τις διατάξεις του Π.Δ. 172/1992 (Α’ 
81). 

3. Η πλήρωση των πιο πάνω θέσεων γίνεται με απόφαση 
του Δ.Σ. του Κ.Κ.Ν.Α. μετά από έγκριση αρμοδίου οργά¬ 
νου, σύμφωνα με τις διατάξεις που ισχύουν κάθε φορά. 

4. Κατά την πρώτη εφαρμογή, στο Κ.Κ.Ν.Α. δύναται να 
αποσπάται για βραχύ χρονικό διάστημα και μετά από συ¬ 
γκατάθεση των αποσπωμένων, υπάλληλοι που υπηρετούν 
στο Υπουργείο ή νομικά πρόσωπα αρμοδιότητας του 
Υπουργείου Υγείας, Πρόνοιας και Κοινωνικών Ασφαλί¬ 


σεων, ύστερα από σχετική απόφαση του Υπουργού 
Υγείας, Πρόνοιας και Κοινωνικών Ασφαλίσεων και μέχρι 
την πλήρωση των θέσεων της παραγράφου 1 και πάντως 
όχι πέραν του αριθμού των θέσεων αυτών. 

Αρθρο 9 

Επιστημονικές Επιτροπές Κ.Κ.Ν.Α. 

1. Το Δ.Σ. του Κ.Κ.Ν.Α. συγκροτεί επιστημονικές επι¬ 
τροπές, οι οποίες επεξεργάζονται και μελετούν εξειδι- 
κευμένα επιστημονικά θέματα και γνωμοδοτούν επ’ αυ¬ 
τών προς το Δ.Σ. Σε κάθε επιστημονική επιτροπή το έργο 
συντονίζεται από συντονιστή, ο οποίος ορίζεται με από¬ 
φαση του Δ.Σ., ύστερα από εισήγηση του Προέδρου. 

2. Ειδικότερα οι επιστημονικές επιτροπές επεξεργάζο¬ 
νται θέματα ενημερώσεως, πρωτοβάθμιας φροντίδας και 
νοσηλείας, έρευνας, επιδημιολογίας, εκπαίδευσης, ψυ- 
χοκοινωνικών προβλημάτων, ηθικών, νομικών και δεοντο¬ 
λογικών ζητημάτων, καθώς και για άλλα θέματα που σχετί¬ 
ζονται με το σκοπό και το αντικείμενο του Κ.Κ.Ν.Α. 

3. Μέλη των επιστημονικών επιτροπών μπορεί να ορίζο¬ 
νται και σε επόμενες θητείες, ενώ δεν μπορεί να συμμετέ¬ 
χουν σε περισσότερες από δύο επιτροπές ταυτόχρονα. 

4. Η ιδιότητα μέλους του Δ.Σ. δεν αποτελεί κώλυμα για 
θέση συντονιστή ή μέλους επιστημονικής επιτροπής. 

Αρθρο 10 

Επιστημονικά αποτελέσματα - Προβολή αυτών 

1. Επί των επιστημονικών αποτελεσμάτων και δραστη¬ 
ριοτήτων του Κ.Κ.Ν.Α. το Δ.Σ. αυτού ενημερώνει υποχρε- 
ωτικώς το Υπουργείο Υγείας, Πρόνοιας και Κοινωνικών 
Ασφαλίσεων. 

2. Με αποφάσεις του Δ.Σ. καθορίζεται ο τρόπος προβο¬ 
λής και δημοσιότητας στην Ελλάδα και στο εξωτερικό των 
επιστημονικών δραστηριοτήτων του κέντρου. 

Αρθρο 11 

Εσωτερικός Κανονισμός Λειτουργίας 

Το Δ.Σ. του Κ.Κ.Ν.Α. καταρτίζει, εντός βμήνου από το 
διορισμό του, εσωτερικό κανονισμό λειτουργίας του Κέ¬ 
ντρου, που εγκρίνεται από τον Υπουργό Υγείας, Πρόνοιας 
και Κοιν. Ασφαλίσεων. 

Αρθρο 12 

Ξενόγλωσσες Ονομασίες - Σήμα 

Στην πρώτη συνεδρίαση, το Δ.Σ. του Κ.Κ.Ν.Α. ύστερα 
από εισήγηση του Προέδρου του, αποφασίζει τις ξενό¬ 
γλωσσες ονομασίες του κέντρου στην αγγλική, γερμανική 
και γαλλική, τον τύπο της σφραγίδας του κέντρου και του 
σήματος του κέντρου, το οποίο υποχρεωτικά θα υπάρχει 
στη σφραγίδα και στα πάσης φύσεως επιστολόχαρτα και 
φακέλους που προέρχονται από το Κ.Κ.Ν.Α. 

Αρθρο 13 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών 

Ασφαλίσεων ανατίθεται η δημοσίευση και εκτέλεση του 
παρόντος Διατάγματος. 

Μύκονος, 19 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΕΘΝ. ΟΙΚΟΝΟΜΙΑΣ 

ΣΩΤ. ΚΟΥΒΕΛΑΣ Κ. ΔΟΥΣΗΣ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΚΩΝ. ΓΙΑΤΡΑΚΟΣ Ν. ΑΝΑΣΤΑΣΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 284 
Σύσταση Συμβολαιογραφικών Εταιριών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις της παραγράφου 8 του άρθρου 1 του Ν. 
1653/1986 (ΦΕΚ 173/8.11.1986 τ.Α). 

2) Τις διατάξεις του άρθρου 29Α του Ν. 1558/1985, που 
προσετέθη με το άρθρο 27 του Ν. 2081/1992 (Α’ 154). 

3) Την από 21 Ιουνίου 1990 γνώμη της Συντονιστικής Επι¬ 
τροπής Συμβ/κών Συλλόγων του Κράτους. 

4) Το γεγονός ότι από τις διατάξεις του παρόντος διατάγμα¬ 
τος δεν προκαλείται δαπάνη σε βάρος του κρατικού προϋπο¬ 
λογισμού. 

5) Την αριθμ. 100/1993 γνωμοδότηση του Συμβουλίου της 
Επικρατείας. 

Με πρόταση της Υπουργού Δικαιοσύνης, αποφασίζουμε: 

ΣΥΣΤΑΣΗ 

Άρθρο 1 

Έννοια και αριθμός εταίρων 

1. Δύο ή περισσότεροι συμβολαιογράφοι, που εδρεύουν 
στην περιφέρεια α) του Πρωτοδικείου Αθηνών ή του Πρωτοδι¬ 
κείου Πειραιά, β) του αυτού Ειρηνοδικείου για όλες τις άλλες 
περιφέρειες της χώρας, μπορούν να συστήσουν «Αστική 
Επαγγελματική Εταιρία Συμβολαιογράφων», με σκοπό την 
παροχή συμβολαιογραφικών υπηρεσιών σε τρίτους και τη δια¬ 
νομή των συνολικών καθαρών αμοιβών που θα προκύψουν 
από τη δραστηριότητά τους αυτή. 

2. Κατά την εφαρμογή της διάταξης αυτής, τα Πρωτοδικεία 
Αθηνών και Πειραιώς θεωρούνται μία περιφέρεια Πρωτοδι¬ 
κείου. 

Άρθρο 2 

Απαγόρευση συμμετοχής 

Απαγορεύεται η συμμετοχή σε συμβολαιογραφική εταιρία 
νομικού προσώπου ή και φυσικού προσώπου που δεν είναι 
συμβολαιογράφος. 

Οι εταίροι συμμετέχουν στα κέρδη. 

Άρθρο 3 

Προϋποθέσεις σύστασης Εταιρίας 

Για τη σύσταση της συμβολαιογραφικής εταιρίας απαιτεί¬ 
ται κατατατικό το οποίο για να είναι έγκυρο, απαιτείται να συ¬ 
νταχθεί εγγράφως, να υπογράφεται από όλα τα ιδρυτικά μέλη 
και να καθορίζει: 

1) Το σκοπό, την επωνυμία και την έδρα της Εταιρίας, 2) 
τα ονόματα και τις διευθύνσεις των ιδρυτικών τους μελών, 3) 
τους όρους της εισόδου, της αποχώρησης και της αποβολής 


των μελών, 4) τις εισφορές των εταίρων και την αύξηση ή μεί¬ 
ωσή τους, 5) τα δικαιώματα και τις υποχρεώσεις των εταίρων, 

6) τη διοίκηση της εταιρίας και το διορισμό διαχειριστή και 
αναπληρωτή διαχειριστή, 7) την ύπαρξη ή όχι δικαιώματος 
εναντίωσης στις πράξεις του διαχειριστή ή του αναπληρωτή 
διαχειριστή, 8) τους λόγους ανάκλησης του διαχειριστή, 9) 
τον τρόπο της δικαστικής και εξώδικης αντιπροσώπευσης της 
εταιρίας, 10) τον τρόπο λήψης των αποφάσεων της εται¬ 
ρείας και τις τυχόν αυξημένες πλειοψηφίες της συνέλευσης 
των μελών της εταιρίας, 11) τις υποχρεώσεις απέναντι 
στους τρίτους, 12) τη συμμετοχή των εταίρων στα κέρδη και 
τις ζημιές, 13) τους λόγους λύσης της εταιρίας, 14) την εκ¬ 
καθάριση της εταιρίας μετά τη λύση, 15) τα τυχόν προηγού¬ 
μενα επαγγέλματα των εταίρων (δικηγόρος, δικαστής, υπο¬ 
θηκοφύλακας, γραμματέας δικαστηρίου κ.λπ.). 

Άρθρο 4 

Έγκριση καταστατικού και τροποποιήσεων 

Το καταστατικό της εταιρίας υποβάλλεται για έγκριση στο 
Συμβολαιογραφικό Σύλλογο, στον οποίο ανήκουν οι συμβο¬ 
λαιογράφοι εταίροι. 

Η έγκριση του αρχικού καταστατικού και κάθε τροοποίησή 
του γίνεται με απόφαση του Διοικητικού Συμβουλίου του Συμ¬ 
βολαιογραφικού Συλλόγου ύστερα από εισήγηση ενός μέλους 
του. 

Το Δ.Σ. του Συμβολαιογραφικού Συλλόγου ελέγχει αν οι 
διατάξεις του καταστατικού συμφωνούν ή όχι με τις διατάξεις 
του παρόντος Προεδρικού Διατάγματος και του Κώδικα Συμ¬ 
βολαιογράφων. 

Η απόφαση του Δ.Σ. του Συμβολαιογραφικού Συλλόγου, 
που εγκρίνει το καταστατικό της εταιρίας, περιέχει τη γενική 
αναφορά ότι συντρέχουν οι νόμιμοι όροι έγκρισης του κατα¬ 
στατικού της εταιρίας. 

Αντίθετα η απόφαση, που δεν εγκρίνει το καταστατικό της 
εταιρίας, πρέπει να είναι αιτιολογημένη. 

Άρθρο 5 

Δημοσιότητα σύστασης εταιρίας 

Η απόφαση του Δ.Σ. του Συμβολαιογραφικού Συλλόγου, με 
την οποία εγκρίνεται το καταστατικό, ορίζει: 

1. Τη δημοσίευσή της στη Συμβολαιογραφική Επιθεώρηση 
για τις εταιρείες που έχουν έδρα στα Πρωτοδικεία Αθηνών και 
Πειραιώς. Προκειμένου για τις άλλες σε νομικό περιοδικό της 
εκλογής του οικείου Συλλόγου ή σε τοπική εφημερίδα. 

2. Την εγγραφή της εταιρίας στο ειδικό Μητρώο του οι¬ 
κείου Συμβολαιογραφικού Συλλόγου. 

3. Την ταυτάριθμη με την εγγραφή αυτή τομοδέτηση του 
καταστατικού. 

4. Την τοιχοκόλλησή της στα γραφεία του Συμβολαιογραφι¬ 
κού Συλλόγου. 

5. Την κοινοποίηση της απόφασης σ’ όλα τα ιδρυτικά μέλη 
της εταιρίας. 

Οι υπ' αριθμ. 2,3 και 4 πράξεις γίνονται υποχρεωτικά μέσα 
σε πέντε (5) εργάσιμες μέρες από την έκδοση της απόφασης 
του Διοικητικού Συμβουλίου του Συμβολαιογραφικού Συλλό¬ 
γου, που εγκρίνει το καταστατικό. 

Στο τέλος του καταστατικού της εταιρίας γίνεται ταυτό¬ 
χρονα με την έγκρισή του, έγγραφη βεβαίωση από τον Πρόε¬ 
δρο του Διοικητικού Συμβουλίου του Συμβολαιογραφικού 
Συλλόγου, ή το νόμιμο αναπληρωτή του και κατατίθεται για 
τομοδέτηση στο αρμόδιο γραφείο του Συμβολαιογραφικού 
Συλλόγου. 

Τα βιβλία των συμβολαιογραφικών εταιριών αριθμούνται 
σφραγίζονται σε κάθε σελίδα από τον οικείο Συμβολαιογρα¬ 
φικό Σύλλογο και θεωρούνται στην τελευταία σελίδα από τον 
Πρόεδρο και το Γενικό Γραμματέα του Συλλόγου. 

Το καταστατικό υπογράφεται απ’ όλα τα μέλη της εταιρίας 

και κάθε μέλος παίρνει από ένα πρωτότυπο. Ένα αντίγραφο 
θεωρημένο από τον οικείο Συμβολαιογραφικό Σύλλογο φυ- 
φυλάσσεται στο αρχείο της εταιρίας μαζί με την απόφαση 
εγκρίσεως του καταστατικού. 

Αρθρο 6 

Νομική προσωπικότητα 

Η Συμβολαιογραφική εταιρία, αποκτά νομική προσωπικό¬ 
τητα από τη στιγμή, που θα εγγράφει στο ειδικό Μητρώο του 
οικείου Συμβολαιογραφικού Συλλόγου και θα τομοδετηθεί το 
καταστατικό της στον ίδιο Σύλλογο. Η εταιρία μπορεί να συ¬ 
νάπτει συμφωνίες με συμβολαιογράφους άλλων περιφερειών 
ή με δικηγόρους ή μηχανικούς ή δικαστικούς επιμελητές ή άλ¬ 
λους επαγγελματίες για την προώθηση των εργασιών της. 

Αρθρο 7 

Δημοσιότητα τροποποίησης και λύσης της εταιρίας 

Οι διατάξεις για τη σύσταση της εταιρίας εφαρμόζονται 
και σε περίπτωση τροποποίησης του καταστατικού της. Η 
τροποποίηση σημειώνεται δίπλα στην εγγραφή της εταιρίας 
στο βιβλίο των εταιριών του οικείου Συμβολαιογραφικού 
Συλλόγου με τον ίδιο αριθμό και τομοδετείται με τον ίδιο 
αριθμό το νέο καταστατικό με την ένδειξη ότι έγινε τροποποί¬ 
ηση του καταστατικού. 

1. Σε περίπτωση λύσεως της εταιρίας δια της παρόδου 
του συμπεφωνημένου χρόνου διάρκειας της, το Δ.Σ. του οι¬ 
κείου Συλλόγου διαπιστώνει τη λύση της εταιρίας και σημει¬ 
ώνει τη λύση δίπλα στην εγγραφή της εταιρίας στο βιβλίο 
των εταιριών του Συλλόγου. 

2. Σε κάθε άλλη περίπτωση λύσεως της εταιρίας (άρθρα 
31, 32, 33) επιδίδεται στον οικείο Συμβολαιογραφικό Σύλ¬ 
λογο η περί λύσεως της εταιρίας απόφαση της πλειοψηφίας 
των εται, ον, ή του δικαστηρίου ή η καταγγελία και σημειώνε¬ 
ται αμέσως δίπλα στην εγγραφή της εταιρίας στο βιβλίο των 
εταιριών του Συλλόγου με τον ίδιο αριθμό και τομοδετείται 
με τον ίδιο αριθμό του καταστατικού. Αν με τη συμφωνία λύ¬ 
σης ορίζεται και εκκαθαριστής, σημειώνεται στο οικείο βιβλίο 
και το όνομα του εκκαθαριστή. 

Αρθρο 8 

Κάθε συμβολαιογράφος από τα μέλη της εταιρίας διατη¬ 
ρεί τα βιβλία που απαιτεί ο νόμος και τα συμβόλαια καταχω- 
ρούνται σ’ ένα από τα βιβλία αυτά. 

ΕΠΩΝΥΜΙΑ - ΕΙΣΦΟΡΕΣ - ΥΠΟΧΡΕΩΣΕΙΣ ΕΤΑΙΡΩΝ 

Άρθρο 9 

Επωνυμία της εταιρίας 

Η εταιρική επωνυμία σχηματίζεται από τα ονόματα όλων ή 
ορισμένων μόνον εταίρων με τη σειρά που ορίζεται στο κατα¬ 
στατικό και τοποθετείται κάτω από το γενικό τίτλο «ΕΤΑΙΡΕΙΑ 
ΣΥΜΒΟΛΑΙΟΓΡΑΦΩΝ». 

Σε περίπτωση που εταίρος τελεί σε αναστολή από τη συμ¬ 
βολαιογραφία ή σε ποινή προσωρινής παύσης, το όνομά του 
δεν απαλείφεται από την επωνυμία της εταιρίας, όσο χρόνο 
διαρκεί η αναστολή ή η παύση. Τα έγγραφα της εταιρίας 
αναγράφουν υποχρεωτικά τα ονόματα όλων των συμβολαιο¬ 
γράφων εταίρων και στην είσοδο των γραφείων τοποθετού- 
• νται υποχρεωτικά πινακίδες με τα ονόματα όλων των συμβο¬ 
λαιογράφων εταίρων. 

Άρθρο 10 
Εισφορές εταίρων 

Οι εισφορές των εταίρων συνίστανται απαραίτητα σε εργα¬ 
σία με την οποία θα εκδηλώνεται η επαγγελματική τους δρα¬ 
στηριότητα. Δεν απαγορεύονται όμως και οι συμπληρωματι¬ 
κές εισφορές σε χρήματα ή σε άλλα κινητά πράγματα, καθώς 


και σε χρήση μόνο ακινήτου με αυστηρό προορισμό τη στέ¬ 
γαση των γραφείων της εταιρίας, χωρίς όμως οι εισφορές 
αυτές ν’ αποτελούν κριτήριο προσδιορισμού του ύψους της 
μερίδας συμμετοχής του εταίρου που τις παρέχει. 

Για τον ίδιο σκοπό επιτρέπεται η κτήση κυριότητας ακινή¬ 
του από την εταιρία με αγορά από τα κέρδη της, ύστερα από 
ομόφωνη απόφαση των εταίρων της. 

Ο εταίρος συμβολαιογράφος, αν δεν συμφωνήθηκε διαφο¬ 
ρετικά, δεν έχει υποχρέωση ν’ αυξήσει την εισφορά του, ούτε 
και να την συμπληρώσει, αν μειώθηκε εξαιτίας ζημιών μετά 
την πραγματοποίησή της. 

Άρθρο 11 

Κίνδυνος και ευθύνη για την εισφορά 

Ως προς τον κίνδυνο της εισφοράς και την ευθύνη για τα 
ελαττώματά της, εφαρμόζονται αναλόγως οι διατάξεις για τη 
μίσθωση αν η εισφορά συνίσταται στη χρήση πράγματος και οι 
διατάξεις για την πώληση, αν η εισφορά συνίσταται στην κυ¬ 
ριότητα του πράγματος. 

Άρθρο 12 

Απαγόρευση συμμετοχής σε άλλη εταιρία 

Ο εταίρος συμβολαιογράφος απαγορεύεται να συμμετέχει 
και σε άλλη Συμβολαιογραφική εταιρία ή να ασκεί ατομική 
συμβολαιογραφία και γενικά να ενεργεί για δικό του ή ξένο 
λογαριασμό πράξεις αντίθετες με τα συμφέροντα της εται¬ 
ρείας. Επιτρέπεται η αναπλήρωση άλλου συμβολαιογράφου 
μη εταίρου τα δικαιώματα όμως από την αναπλήρωση ανή¬ 
κουν στην εταιρία. 

Άρθρο 13 
Ευθύνη των εταίρων 

Ο εταίρος συμβολαιογράφος εφόσον δεν είναι διαχειριστής 
ή αναπληρωτής διαχειριστής, ευθύνεται απέναντι στους λοι¬ 
πούς εταίρους και στην εταιρία μόνο για την επιμέλεια που 
οφείλει να δείχνει στις δικές του υποθέσεις, απέναντι όμως 
στους τρίτους ευθύνεται και για ελαφρά αμέλεια. 

Άρθρο 14 

Ευθύνη του νομικού προσώπου της εταιρίας 

Το νομικό πρόσωπο της εταιρίας ευθύνεται απέναντι 
στους τρίτους για τις πράξεις ή παραλείψεις των εταίρων συμ¬ 
βολαιογράφων, εφόσον η πράξη ή η παράλειψη έγινε κατά τη 
διαχείριση ή την αντιπροσώπευση της εταιρίας, καθώς και 
κατά το χειρισμό υπόθεσης εντολέα της εταιρίας. Εις ολό¬ 
κληρον ευθύνεται και ο υπαίτιος για την πράξη ή την παρά¬ 
λειψη συμβολαιογράφος εταίρος. Κατά το ποσό που η εται¬ 
ρεία ικανοποίησε τον τρίτο έχει δικαίωμα αναγωγής κατά του 
υπαιτίου εταίρου. Τυχόν όμως ασφάλιση της εταιρίας, για 
την αστική της ευθύνη απέναντι στους τρίτους, ισχύει υπέρ 
όλων των εταίρων. Στην περίπτωση αυτή, δικαίωμα αναγωγής 
κατά του υπαιτίου εταίρου, έχει η εταιρία μόνο για το ποσό 
που δεν καλύφθηκε από την ασφαλιστική αποζημίωση που ει- 
σέπραξε. 

Έναντι του Δημοσίου και των ασφαλιστικών ταμείων (ΤΑΣ, 
ΤΝ κ.λπ.) οι εταίροι ευθύνονται κατά λόγο συμμετοχής τους 
στην εταιρία. 

ΔΙΟΙΚΗΣΗ - ΕΚΠΡΟΣΩΠΗΣΗ - ΔΙΑΧΕΙΡΙΣΗ 

Άρθρο 15 

Διοίκηση και εκπροσώπηση της εταιρίας 

Η εταιρία διοικείται υποχρεωτικά από ένα διαχειριστή και 
ένα αναπληρωτή διαχειριστή. 

Ο διαχειριστής έχει τη διοίκηση του νομικού προσώπου της 
εταιρίας φροντίζει και διαχειρίζεται τις υποθέσεις της και 
την αντιπροσωπεύει δικαστικά και εξώδικα. 

Ο αναπληρωτής διαχειριστής αναπληρώνει το διαχειριστή: 
1) Όταν ο διαχειριστής από λόγους πραγματικούς ή νομικούς 
κωλύεται να ασκήσει τη διοίκηση και τη διαχείριση των εταιρι¬ 
κών υποθέσεων, 2) όταν τα συμφέροντα του διαχειριστή συ¬ 
γκρούονται με τα συμφέροντα της εταιρίας. 

Σε περίπτωση θανάτου, ανάκλησης ή παραίτησης του δια¬ 
χειριστή και μέχρι να διοριστεί νέος, τη διοίκηση, την εκπρο¬ 
σώπηση και τη διαχείριση των εταιρικών υποθέσεων ασκεί ο 
αναπληρωτής διαχειριστής. 

Άρθρο 16 

Ανάκληση διαχειριστή 

Ο διαχειριστής και ο αναπληρωτής διαχειριστής μπορούν να 
ανακληθούν μόνο για σπουδαίο λόγο. Η συμφωνία που απο¬ 
κλείει την ανάκληση για σπουδαίο λόγο, είναι άκυρη. Σπου¬ 
δαίος λόγος θεωρείται ιδίως η βαριά παράβαση καθηκόντων ή 
η ανικανότητα για τακτική διαχείριση. Η ανάκληση γίνεται με 
απόφαση των λοιπών εταίρων που λαμβάνεται ομοφώνως, 
εκτός εάν υπάρχει αντίθετη συμφωνία. 

Άρθρο 17 

Παραίτηση διαχειριστή 

Ο διαχειριστής και ο αναπληρωτής διαχειριστής έχουν δι¬ 
καίωμα να παραιτηθούν από τα έργα της διαχείρισης, που 
τους έχουν ανατεθεί με την εταιρική σύμβαση, μόνο για σπου¬ 
δαίο λόγο. Σπουδαίος λόγος θεωρείται ιδίως, η ασθένεια ή η 
αδυναμία του διαχειριστή ή του αναπληρωτή, να ανταποκριθεί 
στα καθήκοντά του. Συμφωνία που αποκλείει την παραίτηση 
για σπουδαίο λόγο είναι άκυρη. 

Όποιος παραιτείται άκαιρα, χωρίς σπουδαίο λόγο, που να 
δικαιολογεί την άκαιρη παραίτησή του, ευθύνεται για τη ζημία 
της εταιρίας από την ενέργειά του αυτή. 

Άρθρο 18 
Ευθύνη διαχειριστή 

Ο διαχειριστής και ο αναπληρωτής διαχειριστής ευθύνονται 
απέναντι στους άλλους εταίρους για κάθε πταίσμα. 

Άρθρο 19 

Λογοδοσία διαχειριστή 

Ο διαχειριστής και ο αναπληρωτής διαχειριστής έχουν υπο¬ 
χρέωση κάθε τέλος του έτους και το αργότερο μέχρι την 30 
Ιανουάριου του επομένου έτους, να λογοδοτήσουν στους λοι¬ 
πούς εταίρους και να παραδώσουν στην εταιρία κάθετι που 
έλαβαν, από οποιαδήποτε αιτία, για την εκτέλεση της διαχεί¬ 
ρισης ή απέκτησαν από την εκτέλεσή της. Αν χρησιμοποιή¬ 
σουν για τον εαυτό τους χρήματα της εταιρίας, οφείλουν τον 
εκάστοτε νόμιμο τόκο γΓ αυτά, από τότε που τα χρησιμοποίη- 
σίν. Αντίθετη συμφωνία για τη μη εκπλήρωση των παραπάνω 
υποχρεώσεων, είναι άκυρη. 

Άρθρο 20 

Ανόρθωση από την εταιρία ζημίας του διαχειριστή 

Η εταιρία οφείλει να ανορθώσει κάθε ζημία που ο διαχειρι¬ 
στής ή ο αναπληρωτής διαχειριστής έπαθαν, χωρίς πταίσμα 
τους κατά την εκτέλεση της διαχείρισης. 

Άρθρο 21 
Αμοιβή διαχειριστή 

Ο διαχειριστής δεν έχει δικαίωμα να ζητήσει ιδιαίτερη 
αμοιβή*για τη διαχείριση, εκτός αν στο καταστατικό της εται¬ 
ρείας, .υπάρχει αντίθετη συμφωνία. 


Άρθρο 22 

Παροχή Πληροφοριών Ενέργεια για επείγον μέτρο 

Κάθε εταίρος έχει δικαίωμα να πληροφορείται αυτοπροσώ¬ 
πως για την πορεία των εταιρικών υποθέσεων, να εξετάζει τα 
βιβλία και τα έγγραφα, καθώς επίσης και να ζητά περίληψη 
της περιουσιακής κατάστασης της εταιρίας. Επίσης, έχει το 
δικαίωμα να ενεργεί μόνος του, χωρίς τη συναίνεση του δια¬ 
χειριστή, του αναπληρωτή διαχειριστή και των λοιπών εταίρων 
ή παρά την εναντίωση κάποιου απ’ αυτούς, αν πρόκειται για 
επείγον μέτρο από την παράλειψη του οποίου απειλείται σο¬ 
βαρή ζημία της εταιρίας. Αντίθετη συμφωνία στις παραπάνω 
περιπτώσεις είναι άκυρη. 

Άρθρο 23 

Δικαιώματα στην εισφορά ή στα αποκτήματα 

Οι εισφορές των εταίρων, καθώς και κάθε τι άλλο που απο¬ 
κτάται για την εταιρία από τη διαχείρισή της ή από το διαχει¬ 
ριστή στο όνομά του κατά την αντιπροσώπευση της εταιρίας, 
ανήκει στην εταιρία. 

Άρθρο 24 

Δικαιοπραξίες του νομικού προσώπου της εταιρίας 

Δικαιοπραξίες που επιχείρησε ο διαχειριστής ή ο αναπλη¬ 
ρωτής διαχειριστής, μέσα στα όρια της εξουσίας που του πα¬ 
ρέχει το καταστατικό της εταιρίας, δεσμεύουν το νομικό 
πρόσωπο της εταιρίας. 

ΕΙΣΟΔΟΣ - ΑΠΟΧΩΡΗΣΗ - ΑΠΟΒΟΛΗΜΕΛΩΝ 
ΛΗΨΗ ΑΠΟΦΑΣΕΩΝ - ΔΙΑΝΟΜΗ 
ΚΕΡΔΩΝ ΚΑΙ ΖΗΜΙΩΝ 

Άρθρο 25 

Είσοδος - Αποχώρηση - Αποβολή μελών 

Η είσοδος νέων μελών επιτρέπεται πάντοτε με ομόφωνη 
απόφαση όλων των εταίρων. 

Η αποχώρηση μέλους επιτρέπεται πάντοτε μετά προηγού¬ 
μενη έγγραφη γνωστοποίηση στην εταιρία, που γίνεται μέχρι 
το τέλος Ιουνίου κάθε έτους και ισχύει για το τέλος του έτους 
που έγινε. 

Η αποβολή μέλους επιτρέπεται μόνο για σπουδαίο λόγο. Η 
αποβολή γίνεται με ομόφωνη απόφαση όλων των λοιπών εταί¬ 
ρων, εκτός αν υπάρχει αντίθετη συμφωνία στο καταστατικό 
ότι αρκεί πλειοψηφία των λοιπών εταίρων. Σπουδαίος λόγος 
θεωρείται ιδίως η βαριά παράβαση καθηκόντων, η ανικανό¬ 
τητα για την εκτέλεσή τους, καθώς και η αντιδεοντολογική 
συμπεριφορά του εταίρου που συνιστά βαρύ πειθαρχικό πα¬ 
ράπτωμα όταν αυτή μπορεί να μειώσει το κύρος και τη φήμη 
της εταιρίας απέναντι στους τρίτους. Συμφωνία που απο¬ 
κλείει την αποβολή για σπουδαίο λόγο, είναι άκυρη. Το μέλος 
που έχει αποβληθεί έχει δικαίωμα να προσφύγει στη διαιτησία 
του οικείου Συμβολαιογραφικού Συλλόγου μέσα σ’ ένα μήνα 
αφότου γνωστοποιήθηκε έγγραφα η απόφαση. Η είσοδος, η 
αποχώρηση, η αποβολή μέλους, καθώς και ο αποκλεισμός 
υπαιτίου εταίρου, σύμφωνα με το άρθρο 35 του παρόντος 
Προεδρικού Διατάγματος, συνιστούν τροποποίηση του κατα¬ 
στατικού της εταιρίας και συνεπάγονται υποχρεωτική μετα¬ 
βολή στα ποσοστά συμμετοχής, στα κέρδη και στις ζημίες των 
εταίρων. 

Στις περιπτώσεις αποχώρησης, αποβολής μέλους από την 
εταιρία, ή αποκλεισμού υπαιτίου εταίρου, το νέο καταστα¬ 
τικό ορίζει υποχρεωτικά τα δικαιώματα και τις υποχρεώσεις 
του εταίρου, που αποχωρεί ή αποβάλλεται, έναντι της εται¬ 
ρείας, καθώς και τη διαδικασία και τις προϋποθέσεις, σύμ- 

φωνα με τις οποίες ο εταίρος έχει δικαίωμα να αναλάβει υπο- νται μόνο από αυτόν και καταχωρίζονται ως έσοδα της εται- 
θέσεις πελατών από την εταιρία. ρείας στα βιβλία, τα οποία σύμφωνα με το νόμο, τηρούνται απ’ 

αυτή. 


Αρθρο 26 

Απαρτία για λήψη αποφάσεων 

Οι αποφάσεις των εταίρων είναι δεσμευτικές για την εται¬ 
ρεία αν παρίστανται κατά την έκδοσή τους σε εταιρείες με 2 
εταίρους και οι 2 εταίροι, σε εταιρείες με 3 εταίρους, οι 2 
εταίροι, σε εταιρείες με 4 και περισσότερους εταίρους τα 3/4 
τουλάχιστον των εταίρων. 

Οι αποφάσεις λαμβάνονται κατ’ απόλυτη πλειοψηφία του 
αριθμού όλων των εταίρων, εκτός αν στο καταστατικό έχει 
συμφωνηθεί άλλο αυξημένο ποσοστό. 

Οι εταίροι καλούνται εγγράφως πριν 5 ημέρες από την 
ημέρα της συνεδρίασης, από το διαχειριστή ή τον αναπλη¬ 
ρωτή διαχειριστή ή και από την πλειοψηφία των εταίρων, για 
να συμμετάσχουν στη λήψη αποφάσεων για τα θέματα που 
αναγράφονται στην πρόσκληση. Είναι όμως έγκυρη η λήψη 
αποφάσεων αν παρίστανται όλοι οι εταίροι και δεν προβάλλε¬ 
ται αντίρρηση, έστω και αν δεν έγινε έγγραφη πρόσκληση με 
αναγραφή θεμάτων. 

Αρθρο 27 

Μερίδες, συμμετοχή στα κέρδη και στις ζημίες 
Έκτακτη αμοιβή 

Οι μερίδες των εταίρων ορίζονται υποχρεωτικά σε εκατο¬ 
στιαία ποσοστά. Με βάση τα ποσοστά αυτά, οι εταίροι μετέ¬ 
χουν στα κέρδη και στις ζημίες της εταιρίας. 

Το καταστατικό μπορεί να προβλέπει και έκτακτη αμοιβή 
για το συμβολαιογράφο εταίρο, που θα επιδείξει ιδιαίτερη 
δραστηριότητα και ζήλο στο χειρισμό των υποθέσεων που του 
έχουν ανατεθεί ή που πέτυχε διεύρυνση της πελατείας ή σύμ¬ 
βαση υπέρ της εταιρίας σοβαρού αντικειμένου. Στις περι¬ 
πτώσεις αυτές, θα μοιρασθεί μεταξύ όλων των εταίρων το 
υπόλοιπο των εσόδων της εταιρίας. 

Άρθρο 28 

Διανομή και προείσπραξη κερδών 

Ο τελικός λογαριασμός της διαχείρισης κλείνεται και τα 
κέρδη μοιράζονται στους εταίρους στο τέλος κάθε έτους και 
το αργότερο μέχρι τη 15η Ιανουάριου, του επομένου έτους, 
που γίνεται και η λογοδοσία του διαχειριστή και του αναπλη¬ 
ρωτή διαχειριστή. 

Υποχρεωτικά στο καταστατικό πρέπει να ορίζεται και μη¬ 
νιαία προείσπραξη από τους εταίρους ποσοστού τουλάχιστον 
75% από τα κέρδη της εταιρίας. Αντίθετη συμφωνία και στις 
δύο παραπάνω περιπτώσεις, είναι άκυρη. 

ΣΧΕΣΕΙΣ ΜΕ ΤΟΥΣ ΕΝΤΟΛΕΙΣ 
Άρθρο 29 

Απαγόρευση εντολής με αντίθετα συμφέροντα 
Παροχή πληροφοριών και πληρωμή αμοιβών 

Με την επιφύλαξη του άρθρου 14 του παρόντος Προεδρι¬ 
κού Διατάγματος την ευθύνη για το χειρισμό της υπόθεσης 
και της παροχής πληροφοριών για την εξέλιξή της απέναντι 
στον εντολέα, την έχει η εταιρία, παράλληλα με το συμβο¬ 
λαιογράφο εταίρο που χειρίστηκε την υπόθεση. 

Οι αμοιβές που είναι υποχρεωμένοι να πληρώσουν οι εντο- 
λείς για τις παρεχόμενες σ’ αυτούς πόσης φύσεως υπηρεσίες 
ή συμβουλές από τους συμβολαιογράφους εταίρους, συμφω- 
νούνται με το νόμιμο αντιπρόσωπο της εταιρίας, εισπράττο- 


ΧΡΟΝΟΣ ΔΙΑΡΚΕΙΑΣ - ΛΥΣΗ ΤΗΣ ΕΤΑΙΡΕΙΑΣ 
- ΕΚΚΑΘΑΡΙΣΗ 

Άρθρο 30 

Χρόνος διάρκειας της εταιρίας 

Ο χρόνος διάρκειας της εταιρίας ορίζέται με το καταστα¬ 
τικό διαφορετικά η εταιρία είναι αόριστης διάρκειας. Ο χρό¬ 
νος όμως διάρκειας της εταιρίας και στις δύο περιπτώσεις 
δεν μπορεί να είναι μικρότερος από τρία έτη. Η εταιρία που 
συνομολογήθηκε για ορισμένο χρόνο λογίζεται ότι ανανεώ¬ 
θηκε για αόριστο χρόνο αν, μετά την παρέλευση του χρόνου 
που συμφωνήθηκε, συνεχίζεται. 

Άρθρο 31 
Λύση της εταιρίας 

Η λύση της εταιρίας επέρχεται με καταγγελία ή με δικα¬ 
στική απόφαση. 

Η εταιρία που έχει συσταθεί για ορισμένο χρόνο λύνεται 
μόλις περάσει αυτός ο χρόνος. Μπορεί όμως με απόφαση της 
πλειοψηφίας των εταίρων, που δεν δεσμεύει όσους μειοψή- 
φισαν, να παραταθεί ο χρόνος διάρκειας της εταιρίας. Η 
απόφαση των εταίρων για την παράταση της διάρκειας της 
εταιρίας, πρέπει να γίνει έξι τουλάχιστον μήνες πριν από το 
χρόνο της λήξης της εταιρίας, διαφορετικά είναι άκυρη. 
Όσοι εταίροι μειοψήφισαν, μπορούν ν’ αλλάξουν γνώμη και 
να δηλώσουν έγγραφα μέσα σε τρεις μήνες από τη λήψη της 
απόφασης για την παράταση, ότι αποδέχονται την απόφαση 
και παραμένουν στην εταιρία, διαφορετικά αποχωρούν από 
την εταιρία μόλις λήξει η διάρκειά της. 

Άρθρο 32 

Λύση της εταιρίας με απόφαση της πλειοψηφίας 

Η εταιρία που έχει συσταθεί για ορισμένο χρόνο, λύνεται 
και πριν περάσει ο χρόνος αυτός με απόφαση της πλειοψη¬ 
φίας των εταίρων, που λαμβάνεται υποχρεωτικά μέχρι τέλους 
Ιουνίου κάθε έτους και ιοχυει για το τέλος του έτους, αν υπάρ¬ 
χει σπουδαίος λόγος. Αντίθετη συμφωνία που περιορίζει με 
προθεσμία ή με άλλον τρόπο το δικαίωμα αυτό της πλειοψη¬ 
φίας, είναι άκυρη. Σπουδαίος λόγος θεωρείται ιδίως, η παρά¬ 
βαση καθηκόντων, η ανικανότητα ή η αδιαφορία για επαγγελ¬ 
ματική δραστηριότητα και οι αδικαιολόγητες έριδες μεταξύ 
των εταίρων. Αν η εταιρία λύθηκε χωρίς σπουδαίο λόγο, οι 
εταίροι της πλειοψηφίας ενέχονται εις ολόκληρον απέναντι 
στους λοιπούς εταίρους για τη ζημία που τους προξένησαν με 
την άκαιρη λύση της εταιρίας. 

Άρθρο 33 

Λύση εταιρίας αόριστης διάρκειας 

Εταιρία που έχει αόριστη διάρκεια μπορεί να λυθεί εντός, 
μεν της κατά το άρθρο 30 του παρόντος οριζομένης τριετίας 
με απόφαση της πλειοψηφίας σύμφωνα με τους όρους και με 
τις συνέπειες που ορίζει το προηγούμενο άρθρο, μετά δε την 
πάροδο της τριετίας, με απόφαση της πλειοψηφίας του άρ¬ 
θρου 26. 

Άρθρο 34 

Ευθύνη του παραβάτη εταίρου 

Αν ο σπουδαίος λόγος για τον οποίο αποφασίστηκε η λύση 
της εταιρίας με απόφαση της πλειοψηφίας, συνίσταται στο 
ότι κάποιος από τους εταίρους έχει παραβεί τις εταιρικές του 
υποχρεώσεις, ο εταίρος αυτός ενέχεται για τη ζημία που προ- 

κάλεσε η λύση της εταιρίας στους λοιπούς εταίρους. 

Άρθρο 35 

Αποκλεισμός από την εταιρία του υπαιτίου 

Αν ο σπουδαίος λόγος για τον οποίο αποφασίστηκε, σύμ¬ 
φωνα με τα άρθρα 32 και 33 του παρόντος Προεδρικού Δια¬ 
τάγματος, η λύση της εταιρίας ή, σύμφωνα με το άρθρο 25 
του ίδιου Προεδρικού Διατάγματος, η αποβολή μέλους από 
την εταιρία, αφορά βαριά παράβαση των υποχρεώσεων του 
εταίρου, με απόφαση του Δ.Σ. του οικείου Συμβολαιογραφι¬ 
κού Συλλόγου, μπορεί μετά από αίτηση όλων των λοιπών εταί¬ 
ρων να αποκλεισθεί από την εταιρία ο υπαίτιος. Αφότου επι¬ 
δοτηθεί η παραπάνω απόφαση, η εταιρία συνεχίζεται μεταξύ 
των λοιπών εταίρων, τροποποιουμένου του καταστατικού αυ¬ 
τής σύμφωνα με το άρθρο 25 του παρόντος Προεδρικού Δια¬ 
τάγματος. 

Άρθρο 36 

Συνέχιση της εταιρίας 

Σε περίπτωση θανάτου, απαγόρευσης, παραίτησης ή ορι¬ 
στικής παύσης από το λειτούργημα ενός από τους εταίρους, η 
εταιρία δεν λύνεται, αλλά συνεχίζεται μεταξύ των λοιπών 
εταίρων, εφόσον στην εταιρία παραμένουν 3 μέλη κατ’ ελά- 
χιστον. 

Άρθρο 37 

Προσαύξηση μερίδας 

Σε κάθε περίπτωση που η εταιρία συνεχίζεται μεταξύ των 
λοιπών εταίρων, εφόσον στο καταστατικό δεν προβλέπεται 
διαφορετικά, η μερίδα αυτού που έπαυσε για οποιοδήποτε 
λόγο να είναι εταίρος, ή που τελεί σε αναστολή του λειτουρ¬ 
γήματος και για όσο χρόνο διαρκεί η αναστολή, προσαυξάνει 
στους λοιπούς ανάλογα με τις μερίδες τους. Η προσαύξηση 
θεωρείται τροποποίηση του καταστατικού. 

Άρθρο 38 

Λύση με ομόφωνη απόφαση 

Η εταιρία ορισμένου ή αορίστου χρόνου παρατείνεται και λύ¬ 
νεται οποτεδήποτε με ομόφωνη απόφαση όλων των εταίρων. 

Άρθρο 39 

Το καταστατικό για τα θέματα που αφορούν δικαιώματα και 
υποχρεώσεις των εταίρων και ιδίως την αύξηση των ποσο¬ 
στών συμμετοχής στα κέρδη της εταιρίας τροποποιείται 
μόνο με ομόφωνη απόφαση όλων των εταίρων. 


Άρθρο 40 

Εκκαθάριση εκκρεμών υποθέσεων 

Σε περίπτωση λύσης της εταιρίας ακολουθεί η εκκαθά¬ 
ριση. Εκκαθαριστές είναι οι συμβολαιογράφοι εταίροι. Το κα¬ 
ταστατικό μπορεί να ορίζει ένα ή περισσότερους εταίρους ως 
εκκαθαριστές. 

Μέχρι τη λήξη της εκκαθάρισης και για τις ανάγκες της η 
εταιρία έχει νομική προσωπικότητα. 

Κατά τα λοιπά εφαρμόζονται οι διατάξεις των άρθρων 779 
έως και 783 του Αστικού Κώδικα. 

Εκκρεμείς υποθέσεις παραδίδονται στους εντολείς, οι 
οποίοι και αποφασίζουν για την ανάθεση του περαιτέρω χειρι¬ 
σμού τους. 

Άρθρο 41 
Λύση διαφορών 

Κάθε διαφορά που γεννιέται από την ερμηνεία και εφαρμογή 
των διατάξεων του παρόντος Διατάγματος ή του καταστατι¬ 
κού της εταιρίας μεταξύ των εταίρων ή αυτών και της εται¬ 
ρείας, επιλύεται με απόφαση του Δ.Σ. του οικείου Συμβολαιο¬ 
γραφικού Συλλόγου. 

ΒΙΒΛΙΑ ΕΣΟΔΩΝ - ΕΞΟΔΩΝ ΕΤΑΙΡΙΑΣ 
Άρθρο 42 

1. Η Εταιρία τηρεί βιβλία Β’ κατηγορίας (εσόδων - εξό¬ 
δων), σύμφωνα με το άρθρο 4 του Κώδικα Βιβλίων και Στοι¬ 
χείων, αλλά αντί τιμολογίων εκδίδει τις προβλεπόμενες από 
το άρθρο 13 αποδείξεις παροχής υπηρεσιών. 

Στο βιβλίο εσόδων - εξόδων και στις τελευταίες σελίδες 
του, στο τέλος κάθε διαχειριστικής περιόδου και το αργότερο 
μέσα στον επόμενο μήνα από τη λήξη της, καταχωρίζεται και 
ανάλυση που εμφανίζει το ποσόν καθαρών εσόδων, που ανα¬ 
λογεί σε κάθε εταίρο, σύμφωνα με το καταστατικό της εται¬ 
ρείας και τις αποφάσεις των εταίρων. 

Στην Υπουργό Δικαιοσύνης αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 8 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

